สวัสดีค่ะ คือหนูมีอะไรกับแฟนครั้งแรกและตั้งแต่นั้นมาก็เป็นตกขาวเยอะกว่าปกติทุกวันเลยค่ะ มตกขาวสีเหลืองอ่อน มีอาการคันในช่องคลอดด้วยค่ะ แต่ตกขาวไม่มีกลิ่นและเดือนที่ผ่านมาหนูทานยาคุมฉุกเฉินไปสองครั้งค่ะ หนูกลัวท้องด้วยเพราะหลังๆไม่ได้สวมถุงยางอนามัยป้องกันแต่หลั่งนอกค่ะ หนูอยากรู้ว่าอาการตกขาวที่เป็นอยู่อันตรายรึป่าวคะ และหนูจะท้องรึป่าวคะ
สวัสดีค่ะ ตกขาวที่มีปริมาณมากกว่าปกติ ร่วมกับมีอาการคันในช่องคลอด ไม่มีกลิ่นเหม็น อาจเกิดจากการติดเชื้อราในช่องคลอดแต่ตกขาวมักเป็นสีขาวขุ่น จับตัวเป็นก้อนลักษณะคล้ายแป้งเปียกหรือนมบูดสาเหตุอื่นๆ ของการมีตกขาวที่ผิดปกติ ได้แก่- การอักเสบของช่องคลอดจากเชื้อแบคทีเรีย (bacterial vaginosis) แต่ตกขาวจะมีกลิ่นเหม็นเหมือนคาวปลา-การติดเชื้อปรสิต ตกขาวมักมีกลิ่นเหม็น มีสีเขียว สีเหลือง หรือมีฟองปน และจะมีอาการแสบ เจ็บ และคันในช่องคลอดมาก- ติดเชื้อหนองในแท้หรือหนองในเทียม ตกขาวมักมีสีเหลืองหรือเขียวมีกลิ่นเหม็น มีเจ็บแสบขณะปัสสาวะ เจ็บขณะมีเพศสัมพันธ์ดังนั้นหากยังคงมีตกขาวที่ผิดปกติอยู่ แนะนำควรไปพบแพทย์เพื่อหาสาเหตุและรับการรักษาตามสาเหตุค่ะสำหรัยยาคุมฉุกเฉิน หากทานได้อย่างถูกต้อง และทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการหลั่งนอก ถือเป็นวิธีคุมกำเนิดที่มีประสิทธิภาพต่ำ โดยมีโอกาสที่จะตั้งครรภ์ได้ตั้งแต่ 4%-22%การจะทราบว่ามีการตั้งครรภ์หรือไม่นั้น ต้องรอดูประจำเดือนว่าจะมาหรือไม่ค่ะหากมีเพศสัมพันธ์บ่อยครั้ง ควรหาวิธีคุมกำเนิดที่มีประสิทธิภาพสูงค่ะ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น